title: Recueil général et complet des fabliaux des 13e et 14e siècles/Du Prestre et d’Alison
text: # Recueil général et complet des fabliaux des 13e et 14e siècles/Du Prestre et d’Alison
  
  ### xxxi DU PRESTRE ET D’ALISON.
  
  ﻿Gesui, par le cors S. Huitace ; I l sont mais tant de Menestrex
  
  Que ne sai à dire desquels
  
  Gesui, par le cors S. Huitace ;
  
  Guillaume, qui sovent s’élasse
  
  En rimer et en fabloier,
  
  En a .I. fait, qui molt est chier,
  
  De la fille à une Borgoise,
  
  Qui meint en la rivière d’Oise ;
  
  Si avoit non Dame Mahaus.
  
  Maintes foiz avoit vendu auz
  
  À sa fenestre et oignons,
  
  Et chapeax bien ouvrez de jons
  
  Qui n’estoient pas de marès.
  
  Sa fille avoit à non Marès,
  
  Une puce[le] qui ert bele ;
  
  Un jor portoit en ses braz belle
  
  Et creson cuilli en fontaine ;
  
  Moilliée en fu de ci en l’aine
  
  Parmi la chemise de ling.
  
  El ne fu mie de hait ling ;
  
  